b"\n_START_ARTICLE_\nMary Wroth\n_START_PARAGRAPH_\nMary Wroth (18. lokakuuta 1587 \xe2\x80\x93 1651 t. 1653), lady, Englannin renessanssin aikainen englantilainen runoilija. H\xc3\xa4n kuului merkitt\xc3\xa4v\xc3\xa4\xc3\xa4n kirjalliseen sukuun ja oli ensimm\xc3\xa4isi\xc3\xa4 brittil\xc3\xa4isi\xc3\xa4 naisrunoilijoita, jotka ovat saaneet pysyv\xc3\xa4n maineen. H\xc3\xa4nen tunnetuimpia tekstej\xc3\xa4\xc3\xa4n on The Countess of Montgomery's Urania, joka on ensimm\xc3\xa4inen englantilaisen naisen kirjoittama yh\xc3\xa4 olemassa oleva proosamuotoinen romanssi. Toinen h\xc3\xa4nen tekstins\xc3\xa4 on Pamphilia to Amphilanthus, joka on aikaj\xc3\xa4rjestyksess\xc3\xa4 toinen tunnettu englantilaisen naisen kirjoittama sonettisarja._NEWLINE_Wrothin teos on my\xc3\xb6s pastoraalin\xc3\xa4ytelm\xc3\xa4 Love's Victory (my\xc3\xb6s Love's Victorie), jonka kantaesitys on vasta 2018. Aikalaiskriitikot pitiv\xc3\xa4t naisten tekstej\xc3\xa4 huonompina kuin miesten. Naiset eiv\xc3\xa4t my\xc3\xb6sk\xc3\xa4\xc3\xa4n saaneet renessanssiajan Englannissa esiinty\xc3\xa4: laki kielsi esiintymisen sopimattomana."